CELEX: 32007R0556
Language: fi
Date: 2007-05-23 00:00:00
Title: Komission asetus (EY) N:o 556/2007, annettu 23 päivänä toukokuuta 2007 , viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä sekä viininvalmistusmenetelmiä ja -käsittelyjä koskevista yhteisön säännöistä annetun asetuksen (EY) N:o 1622/2000 muuttamisesta

24.5.2007   
            
            
               FI
            
            
               Euroopan unionin virallinen lehti
            
            
               L 132/3
            
         
      KOMISSION ASETUS (EY) N:o 556/2007,
   annettu 23 päivänä toukokuuta 2007,
   viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä sekä viininvalmistusmenetelmiä ja -käsittelyjä koskevista yhteisön säännöistä annetun asetuksen (EY) N:o 1622/2000 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) ja erityisesti sen 46 artiklan 1 kohdan,
   sekä katsoo seuraavaa:
   
               (1)
            
            
               Asetuksen (EY) N:o 1493/1999 liitteessä V olevan A kohdan 3 alakohdassa säädetään mahdollisuudesta poiketa kokonaisrikkidioksidipitoisuudesta ilmasto-olojen niin edellyttäessä.
            
         
               (2)
            
            
               Komission asetuksessa (EY) N:o 1622/2000 (2) vahvistetaan tietyt asetuksen (EY) N:o 1493/1999 soveltamista koskevat yksityiskohtaiset säännöt erityisesti viinien kokonaisrikkidioksidipitoisuuksien osalta. Mainitun asetuksen 19 artiklan 4 kohdassa säädetään erityisesti, että saman asetuksen liitteessä XII a vahvistetaan luettelo tapauksista, joissa jäsenvaltiot voivat sallia ilmastollisista syistä 300 milligrammaa litraa kohti pienempien kokonaisrikkidioksidipitoisuuksien nostamisen enintään 40 milligrammalla litraa kohti.
            
         
               (3)
            
            
               Ranskan hallitus on 1 päivänä maaliskuuta 2007 päivätyllä tiedonannolla pyytänyt lupaa sallia Bas-Rhinin ja Haut-Rhinin departementtien alueilla vuonna 2006 tuotettujen viinien osalta 300 milligrammaa litraa kohti pienempien kokonaisrikkidioksidipitoisuuksien nostamisen enintään 40 milligrammalla litraa kohti poikkeuksellisen epäsuotuisien ilmasto-olojen vuoksi. Tämä pyyntö olisi hyväksyttävä.
            
         
               (4)
            
            
               Ranskan toimivaltaisten viranomaisten toimittama tekninen selvitys osoittaa, että kyseisissä epäsuotuisissa olosuhteissa tuotettujen viinien asianmukaisen viiniyttämisen ja säilyttämisen sekä niiden markkinoille soveltuvuuden varmistamiseksi rikkidioksidipitoisuuksia on lisättävä tavanomaisesti sallittuun pitoisuuteen nähden. Tämä tilapäinen toimenpide on ainoa käytettävissä oleva keino, jonka avulla voidaan varmistaa epäsuotuisissa ilmasto-oloissa kasvaneiden rypäleiden käyttäminen markkinoille soveltuvien viinien tuottamiseksi. Ranskan viininviljelyn teknisen instituutin (l'Institut Technique du Vin) tekemien laskelmien perusteella voidaan arvioida, että poikkeus koskisi noin 25:tä prosenttia kyseisen alueen kokonaistuotannosta.
            
         
               (5)
            
            
               Tämän vuoksi asetusta (EY) N:o 1622/2000 olisi muutettava.
            
         
               (6)
            
            
               Tässä asetuksessa säädetyt toimenpiteet ovat viinin hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 1622/2000 liite XII a tämän asetuksen liitteenä olevalla tekstillä.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä toukokuuta 2007.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 179, 14.7.1999, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      (2)  EYVL L 194, 31.7.2000, s. 1. Asetus sellaisena kuin se on viimeksi muutettuna asetuksella (EY) N:o 389/2007 (EUVL L 97, 12.4.2007, s. 5).
   
      LIITE
      
         
            ”LIITE XII a
            Kokonaisrikkidioksidipitoisuuden enimmäismäärän nostaminen ilmasto-olosuhteiden niin edellyttäessä
            (19 artikla)
            
                         
                     
                     
                        Vuosi
                     
                     
                        Jäsenvaltio
                     
                     
                        Viininviljelyalue(et)
                     
                     
                        Kyseeseen tulevat viinit
                     
                  
                        1.
                     
                     
                        2000
                     
                     
                        Saksa
                     
                     
                        Kaikki Saksan alueella sijaitsevat viininviljelyalueet
                     
                     
                        Kaikki vuoden 2000 aikana korjatuista rypäleistä saadut viinit
                     
                  
                        2.
                     
                     
                        2006
                     
                     
                        Saksa
                     
                     
                        Baden-Württembergin, Baijerin, Hessenin ja Rheinland-Pfalzin alueiden viininviljelyalueet
                     
                     
                        Kaikki vuoden 2006 aikana korjatuista rypäleistä saadut viinit
                     
                  
                        3.
                     
                     
                        2006
                     
                     
                        Ranska
                     
                     
                        Bas-Rhinin ja Haut-Rhinin departementtien viininviljelyalueet
                     
                     
                        Kaikki vuoden 2006 aikana korjatuista rypäleistä saadut viinit”